สวัสดีค่ะ หนูอายุ 20 ปี มีเพศสัมพันธ์กับแฟนโดยการป้องกันทุกครั้ง ไม่มีรั่วแต่อย่างใด แต่ประจำเดือนไม่มา 2 เดือนแล้ว ใช้ที่ตรวจครรภ์ขึ้นขีดเดียว ปกติเป็นคนประจำเดือนมาไม่ปกติอยู่แล้ว โดยเฉพาะช่วงมีเพศสัมพันธ์ประจำเดือนจะมาไม่ปกติตลอด ทำอย่างไรดีค่ะ
สวัสดีค่ะ สาเหตุที่ประจำเดือนไม่มาได้แก่1.การตั้งครรภ์ แต่หากได้ตรวจหาการตั้งครรภ์อย่างถูกต้องแล้วพบขึ้น 1 ขีด ก็ไม่น่าใช่ค่ะ2.ความเครียดการออกกำลังกายอย่างหักโหม ทำงานหนัก พักผ่อนน้อย อดอาหาร น้ำหนักลด แต่อาการขาดประจำเดือนมักเป็นอยู่ไม่นาน3.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome (PCOS)เป็นโรคที่พบได้บ่อยในช่วงวัยรุ่นและวัยสาว โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป5. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ ซึ่งจะไปมีผลกระทบต่อการหลั่งฮอร์โมนเพศของต่อมใต้สมอง6. เป็นเนื้องอกของต่อมใต้สมอง แต่มักมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำไหลจากหัวนม เป็นต้นหากประจำเดือนขาดหายไปนานกว่า 3 รอบเดือน แนะนำให้ไปพบแพทย์เพื่อตรวจหาสาเหตุนะคะ ส่วนใหญ่ในอายุวัยนี้ มักเกิดจากมีภาวะที่รังไข่ทั้ง 2 ข้างมีถุงน้ำขนาดเล็กจำนวนมากค่ะและหากมีเพศสัมพันธ์บ่อยครั้ง แนะนำให้ใช้วิธีคุมกำเนิดที่มีประสิทธิภาพสูงกว่าถุงยางอนามัยค่ะ เช่น ยาคุมกำเนิด ยาฝังคุมกำเนิด ยาฉีดคุมกำเนิด เป็นต้น